stanford-oval/wikipedia huggingface dataset:
דוז'ד (ערוץ)
הערות שוליים

↑  Russian news channel signs out saying ‘No To War,’ plays ‘Swan Lake’ as staff walks out, The Indian Express, ‏2022-03-04 (באנגלית)
↑  הערוץ שנלחם בפוטין מדירה במוסקבה, באתר ynet, 27 בדצמבר 2014
↑   אילן גורן, ערוץ הטלוויזיה העצמאי היחיד ברוסיה נאבק על חייו, באתר הארץ, 23 בפברואר 2014
↑  Latvia shuts down exiled Russian TV channel Dozhd, POLITICO, ‏2022-12-06 (באנגלית אמריקאית)
↑  Russian independent TV Rain gets license to broadcast from the Netherlands, POLITICO, ‏2023-01-10 (באנגלית אמריקאית)
↑  Украина запретила вещание Дождя
↑  https://t.me/genprocrf/1721
↑  В России заблокировали сайты «Эха Москвы» и «Дождя», Meduza (ברוסית)
↑  https://lenta.ru/news/2022/03/02/spch/
↑  https://lenta.ru/news/2022/03/02/dzyadko/
↑  https://www.interfax.ru/russia/826053
↑  המילים האחרונות של ערוץ החדשות העצמאי האחרון ברוסיה, באתר ‏מאקו‏, 4 במרץ 2022
↑  Andrew Stanton, Russian TV banned in Latvia until Putin gives in to Ukraine's demands, Newsweek, ‏2022-06-06 (באנגלית)
↑  https://twitter.com/izatabaro/status/1533866386329686017, Twitter
↑  Роман Баданин станет главным редактором Дождя // «Дождь»
| רשתות טלוויזיה עיקריות בפדרציה הרוסית רוסיה |
| --- | --- | --- |
| הרשת הרוסית לשידורי רדיו וטלוויזיה | הרשת הרוסית לשידורי רדיו וטלוויזיה |  |
| החבילה הראשונה | הערוץ הראשון • רוסיה-1 • Match TV • ‏НТВ • ערוץ 5 • רוסיה-תרבות  •  קרוסלה • רוסיה-24 • הערוץ הציבורי • TV Center |  |
| החבילה השנייה | REN TV • ‏CTC • ספאס • דומשניי • THT • TV3 • יום שישי • MIR • זבזדה • Muz-TV |  |
| כבלים ולווין | כבלים ולווין |  |
| ערוצים נוספים | RTVi • 2x2 • מוסקבה 24 • מוסקבה. אמון • RTR Planeta |  |
| ערוצי חדשות ובידור | רוסיה-24 • Russia Today ‏ • RBK • גשם |  |
| ערוצי מוזיקה | Russian Music Box •‏ Muz-TV |  |
| ערוצי ילדים ונוער | Nickelodeon • Disney |  |
| ערוצי טבע ומדע | Discovery • National Geographic |  |
| ערוצי עבר | רוסיה-2 • TV-6 |  |
| שונות | VGTRK‏ • Tricolor TV • ‏NTV Plus • ‏Star Media • גזפרום מדיה • מגדל אוסטנקינו • National Media Group • גזפרום-מדיה • CTC Media‏ • UTH רוסיה |  |
| --- | --- |
בקרת זהויות :  GND: 110908983X  ISNI: 0000 0004 9472 1537  LCCN: no2017014506  VIAF: 281146998401318941597   WorldCat (עם VIAF): 281146998401318941597 
דמיטרי מדבדב בעת ביקור באולפני הערוץ. 25 באפריל 2011.
פיגועי נובמבר 2015 בפריז

| חלק מטרור בצרפת (גל הטרור האסלאמי באירופה) |
| --- | --- |
מונטאז' של תמונות מפיגועי נובמבר 2015 בפריז
מונטאז' של תמונות מפיגועי נובמבר 2015 בפריז
 תאריך:  13-14 בנובמבר 2015
 מקום:  צרפת פריז, צרפת
 מטרה:  אזרחים
 קואורדינטות:  48°51′47″N 2°22′14″E﻿ / ﻿48.863027777778°N 2.3706388888889°E﻿ / 48.863027777778; 2.3706388888889
 סוג:  פיגועי ירי ופיגועי התאבדות
 נשק:  רובי סער וחגורות נפץ
 הרוגים:  130
 פצועים:  368
 מבצע:  המדינה האסלאמית המדינה האסלאמית
 מספר מפגעים:  9
 מניע:  טרור אסלאמי, מעורבות צרפת בתקיפות נגד המדינה האסלאמית
 
 
פיגועי נובמבר 2015 בפריז היו מתקפת טרור משולבת, שבוצעה במספר מוקדים בפריז, בירת צרפת, וכללה פיגועי ירי ופיגועי התאבדות. הפיגועים החלו ביום שישי, 13 בנובמבר בשעה 21:16 (לפי אזור הזמן של מרכז אירופה) ברובע ה-10 וברובע ה-11 בפריז. לפחות שלושה פיצוצים שונים ושישה אירועי ירי דווחו, לצד טבח שהתרחש בתיאטרון בטאקלאן בעיר. משרד התובע הכללי של פריז הצהיר כי כתוצאה מהפיגועים נרצחו 130 אנשים, עוד 352 אנשים נפצעו, מהם 99 פצועים קשה.
בהצהרה לתקשורת בשעה 23:58 הכריז נשיא צרפת, פרנסואה הולנד, על מצב חירום וסגירת גבולות המדינה בעקבות האירועים, שהם מתקפת הטרור הגדולה ביותר בתולדות הרפובליקה החמישית, ומהגדולות שאירעו באירופה. למחרת הטיל הנשיא הולנד את האחריות לפיגועים על ארגון הטרור האסלאמיסטי המדינה האסלאמית.
את הפיגועים ביצעו שמונה מחבלים מוסלמים, שבעה מהם נהרגו כמחבלים מתאבדים ואחד נמלט (ונלכד כעבור כארבעה חודשים). ב-14 בנובמבר קיבל ארגון המדינה האסלאמית (דאעש) אחריות על הפיגועים.
המחבלים בכל זירות הפיגועים היו חמושים ברובי Zastava M70, גרסה סרבית של רובה  AKM קלשניקוב, ואפודי הנפץ של המתאבדים היו מבוססי טריאצטון.
הפיגועים

בסך הכול אירעו שבעה פיגועי טרור נפרדים, שכללו לפחות שישה אירועי ירי ושלושה פיצוצים. אירועי הירי דווחו מאזורי הרחובות רו דה לה פונטן-או-רואה, רו דה שארון ורו בטאקלאן.
הפיגועים > אצטדיון סטאד דה פראנס

שלושה מחבלים מתאבדים ניסו לבצע פיגוע באצטדיון סטאד דה פראנס בפרוור סן דני, בשעות 21:20, 21:30, ו-21:53, זמן קצר לאחר תחילתו של משחק ידידות בין צרפת לגרמניה שנערך באצטדיון. המחבלים נהדפו על ידי מאבטחי האצטדיון, והתפוצצו ברחוב בסמוך לאצטדיון. פרט למחבלים, נהרג בפיגועים אדם אחד, ונפצעו תשעה. נשיא צרפת, פרנסואה הולנד, שנכח באצטדיון, פונה בבטחה במחצית, ונפגש עם שר הפנים ברנאר קזנב כדי לתאם תגובה למצב החירום המתפתח. שתיים מההתפוצצויות נשמעו בשידור החי של המשחק, אך הצופים נותרו באצטדיון עד סיום המשחק, בלי שיהיו מודעים למתרחש בחוץ, ורק עם סיום המשחק פונו מהאצטדיון בהשגחת המשטרה.
הפיגועים > מסעדת קמבודיה הקטנה ובר לה קאריון

בשעה 21:25 ירו מחבלים באנשים מחוץ לבר לה קאריון (Le Carillon) ברובע העשירי סמוך לתעלת סן-מרטן, ומשם המשיכו לירות במסעדת קמבודיה הקטנה (Le Petit Cambodge). מהירי נהרגו 15 אנשים ועשרה נוספים נפצעו קשה.
הפיגועים > מסעדת קאזה נוסטרה

בשעה 21:32 ירה רוכב קטנוע על פיצריית "קאזה נוסטרה" שברחוב לה פונטן-או-רואה, הרג חמישה אנשים ופצע שמונה.
הפיגועים > שדרות וולטר

בשעה 21:41 התיישב מחבל בבית קפה בשדרות וולטר (Boulevard Voltaire) והזמין אוכל, ולאחר מכן פוצץ את עצמו. בפיגוע זה נפצעו חמישה עשר בני אדם ולא היו הרוגים.
הפיגועים > תיאטרון בטאקלאן

בערך בשעה 21:45, כשעה לאחר תחילת הופעה של להקת הרוק האמריקאית Eagles of Death Metal בתיאטרון בטאקלאן שברובע ה-11 של פריז, נכנסו לאולם שלושה מחבלים חמושים ברובי סער AK-47 (קלשניקוב). אנשים בקהל העידו על קריאות "אללה אכבר", שלאחריהן החלו המחבלים בירי שיטתי ובזריקת רימונים לעבר הקהל באולם במשך כעשרים דקות. בשעה 22:00 בערך החלו המחבלים לרכז כ-60–100 אנשים בסמוך לבמה, בעת שהמשטרה נערכה מחוץ לאולם. חברי להקת הרוק נמלטו ללא פגע. בשעה 00:20 החלה מתקפה של השוטרים על המחבלים שבאולם. שלושה מהמחבלים פוצצו עצמם באמצעות חגורות נפץ, והרביעי נהרג בידי המשטרה, וחגורת הנפץ שעליו התפוצצה. האירוע הסתיים בשעה 00:58. בפיגוע נהרגו 89 אנשים.
הפיגועים > מסעדת בל אקיפ

שני מחבלים ביצעו במשך דקות אחדות פיגוע ירי במסעדת בל אקיפ (La Belle équipe) שברובע ה-11 בפריז, ואז נמלטו במכונית בערך בשעה 21:50. 19 אנשים נהרגו, ו-14 ונפצעו.
תגובות

נשיא צרפת, פרנסואה הולנד, נאם לאומה ואמר כי העם הצרפתי מוכרח להתייצב איתן מול הטרור. הוא ביטל את נסיעתו המתוכננת לפסגת ה-G-20 באנטליה שבטורקיה, ובמקומו נשלחו שר החוץ הצרפתי לורן פביוס ושר האוצר מישל סָאפַּן. הרשויות המליצו לתושבי פריז להישאר בבתיהם למען ביטחונם.
כתגובה למתקפות הטרור, הכריזה צרפת על החלת מצב חירום, וגבולות המדינה נסגרו, לראשונה מאז מלחמת העולם השנייה, כאשר צבא צרפת נקרא לסייר ולפטרל ברחובות פריז. רמת הכוננות הועלתה לרמה הגבוהה ביותר ומספר שיא של 1,500 חיילים נפרסו בפריז. עיריית פריז הודיעה על סגירת כל המקומות הציבוריים: בתי ספר, מוזיאונים, ספריות, בריכות שחייה ומרכזי קניות. פארק השעשועים דיסנילנד פריז נסגר ב-14 בנובמבר, לראשונה בתולדותיו, מגדל אייפל הוחשך ונסגר עד להודעה חדשה והכניסה למתחם הותרה אך ורק לשוטרים.
מרבית הטיסות מנמל התעופה שארל דה גול ונמל התעופה אורלי בפריז קורקעו. חברת אמריקן איירליינס השעתה את טיסותיה לפריז עד להודעה חדשה. מנגד, אל על הודיעה שכל הטיסות לפריס יצאו כמתוכנן.
למחרת הפיגועים הטיל נשיא צרפת, פרנסואה הולנד, את האחריות לפיגועים על ארגון הטרור המדינה האסלאמית (דאעש) והכריז על שלושה ימי אבל לאומיים ברחבי צרפת.
הזדהות ברחבי העולם

כהזדהות עם צרפת, מספר אתרים ברחבי העולם הוארו בצבעי דגל צרפת, ובהם מגדל החירות בניו יורק, בית האופרה של סידני, מגדל סקיי שבאוקלנד, ניו זילנד, מגדל טאיפיי 101 שבטאיוואן, אצטדיון ומבלי שבלונדון, משכן הכנסת, חומות העיר העתיקה בירושלים, ובית עיריית תל אביב-יפו.
מגדל סקיי, ניו זילנד
שער ברנדנבורג, ברלין
לונדון איי
בית עיריית תל אביב-יפו
הגלריה הלאומית, לונדון
לאחר המתקפה

בעקבות המתקפות, הכריזה בלגיה על הגברת הכוננות בגבולותיה עם צרפת. מאוחר יותר הודיעה על מעצרם של כ-5 חשודים בסיוע למחבלים. במקביל, החלה צרפת להפציץ מטרות של ארגון המדינה האסלאמית בסוריה ועיראק.
בגרמניה בוטל משחק ידידות בין נבחרת גרמניה בכדורגל לנבחרת הולנד בכדורגל ב-17 בנובמבר עקב התרעה על אמבולנס תופת שנועד לפגע במשחק.
ב-18 בנובמבר פשטה משטרת צרפת על דירת מסתור בסן דני. לאחר מצור שנמשך שעות אחדות וקרב יריות, שבמהלכו התפוצצה מחבלת מתאבדת ונהרג חשוד נוסף, נעצרו שבעה חשודים. היעד העיקרי של המשטרה היה עבד אל חמיד אבו עוד, מתכנן מתקפת הטרור בפריז, שנהרג באירוע.
בחדר בית מלון, בו שהה מתכנן המתקפה, נמצאו כדורי קפטגון המשמשים את מחבלי המדינה האסלאמית.
ב-18 במרץ 2016 עצרה משטרת בלגיה את סאלח עבד אל-סלאם, מהחשודים העיקריים בתכנון מתקפת הטרור.
ביוני 2018 החל בנטפליקס שידורה של מיני סדרה דוקומנטרית בת 3 פרקים, בשם "13 בנובמבר: מתקפת טרור בפריז", המתעדת את פרטי המתקפה ואת סיפוריהם האישיים של כמה מהניצולים ואנשי כוחות החירום וההצלה. את הסרט הפיק וביים במאי הסרטים התיעודיים הנודע גדעון נודה שהפיק וביים עם אחיו, בין השאר, את הסרט התיעודי על פיגוע 9/11 בניו-יורק.
בנובמבר 2018 פורסם כי כל האחראים לפיגועים נרדפו וחוסלו בסוריה בשלוש השנים שעברו מאז מתקפת הטרור.
ראו גם

הפיגוע במשרדי שרלי הבדו
הפיגוע במרכול היהודי בפריז
פיגועי מרץ 2016 בבריסל
המשמר הלאומי של צרפת (הוקם בעקבות הפיגועים)
הערות שוליים

↑  Paris attacks:, אתר The Guardian
↑  רחל קדרס והסוכנויות, צרפת במצב חירום: הגבולות נסגרו, עוצר "אלפא אדום" בפריז - התושבים בבתים, באתר ynet, 14 בנובמבר 2015
↑  L'organisation État islamique revendique les attentats de Paris, on france24.com (accessdate=November 14, 2015)
↑  Paris attacks: ISIS claims responsibility for gunfire, blasts that killed 128 people. CNN. November 14, 2015.
↑  How attacks in Paris unfolded - תיאור הפיגועים בפריז על פי סדר כרונולוגי, באתר CNN. המאמר מבוסס על מידע שהתקבל מגורמים רשמיים בצרפת.
↑  רחל קדרס וסוכנויות הידיעות, עדות מהטבח: "גופות בשלוליות דם מחוררות מכדורי רובה", באתר ynet, 14 בנובמבר 2015
↑  דאעש מאיים: צרפת לא תחיה בשלום כל עוד תמשיך להפציץ בסוריה, באתר וואלה, 14 בנובמבר 2015
↑  העולם נצבע בדגלי צרפת. צפו בתמונות, באתר ynet, 14 בנובמבר 2015
↑  ynet ספורט, מחשש לפיגוע: המשחק בין גרמניה להולנד בוטל, באתר ynet, 17 בנובמבר 2015.
↑  "המחבלים תכננו לבצע פיגוע בשארל דה גול", באתר ‏מאקו‏, 18 בנובמבר 2015
↑  סוכנויות הידיעות, זה רשמי: נהרג המוח מאחורי הפיגועים בפריז, באתר ynet, 19 בנובמבר 2015
↑   יניב קובוביץ, אופוריה של רצח: הסמים שממריצים את הטרור, באתר הארץ, 20 בנובמבר 2015
↑  דור גליק, נדב איל ומיכל קריסטל, לאחר מרדף של 4 חודשים: נעצר החשוד העיקרי בתכנון הפיגועים בפריז, באתר nana10‏, 18 במרץ 2016
↑  November 13: Attack on Paris, IMDb, 2018
↑  Gédéon Naudet - Biography, IMDb
↑    תמר שבק, נקמת הדם הצרפתית, באתר "ידיעות אחרונות", 17 בנובמבר 2018
| --- | --- |
בקרת זהויות :  PLWABN: 9810548556505606  BnF: cb17018564w (data)  NKC: ph955916 
דם וחול מול מסעדת קמבודיה הקטנה, בה אירע אחד הפיגועים.
סמל הזדהות עם קורבנות הפיגוע, המשלב את סמל השלום עם מגדל אייפל
"Pray For Paris", כרזה המשמשת כסימן הזדהות עם העיר פריז וקרבנות הפיגוע. עיצוב הכרזה מתכתב עם כרזה דומה שהופקה אחרי הפיגוע במשרדי "שרלי הבדו" בינואר 2015
ערן אלינב

| --- | --- |

 לידה:  22 ביוני 1969 (בן 55) ירושלים, ישראל 
 ידוע בשל:  DayTwo, BiomX
 השכלה:  האוניברסיטה העברית בירושלים מכון ויצמן למדע
 מקצוע:  אימונולוג
 מעסיק:  German Cancer Research Center, המרכז הרפואי תל אביב ע"ש סוראסקי, אוניברסיטת ייל, מרכז רפואי הדסה 
 בת זוג:  הילה
 צאצאים:  שירה, עמרי וענבל
 פרסים והוקרה:  פרס רפפורט למחקר ביו-רפואי, פרס לוינסון למחקר מדעי יסוד ופרס לנדאו לאימונולוגיה
 www.weizmann.ac.il/immunology/elinav/
 
פרופ' ערן אלינב (נולד ב-22 ביוני 1969 בירושלים) הוא רופא ואימונולוג ישראלי וחוקר מיקרוביום במכון ויצמן למדע ובמכון הלאומי הגרמני לחקר הסרטן, ה-DKFZ.
אלינב הוא חוקר בינלאומי במכון הרפואי הווארד יוז (‏HHMI) ובקרן ביל ומלינדה גייטס ומרצה בכיר במכון הקנדי למחקר מתקדם (CIFAR).
מחקרו של פרופ' אלינב מתמקד ביחסי הגומלין המתרחשים בין החיידקים המאכלסים את המעיים ואיברים אחרים (המכונים בכללותם המיקרוביום) והגוף האנושי.
אקדמיה

אלינב השלים את לימודי הרפואה באוניברסיטה העברית בירושלים בשנת 1999, ולאחר מכן, השלים התמחות ברפואה פנימית במרכז רפואי הדסה בשנים 2000–2004.
בשנים 2005–2009, הוא שימש כרופא וחוקר בכיר במכון לגסטרואנטרולוגיה ומחלות כבד במרכז הרפואי ת"א ע"ש סוראסקי.
בשנת 2009 אלינב סיים תואר דוקטור באימונולוגיה ממכון ויצמן למדע, בהנחיית זליג אשחר, לאחר פיתוח גישה חדשנית להנדסה גנטית של תאים חיסוניים נוגדי דלקת chimeric antibody receptor regulatory T cell therapy (CAR-Treg therapy), כטיפול במחלות מעי דלקתיות ואוטואימוניות.
בשנים 2009–2012 ערך אלינב מחקר פוסט דוקטורט באוניברסיטת ייל, בהנחיית ריצ'רד אנתוני פלאוול, ובו גילה קומפלקס חלבונים חיסוני (אינפלמזום) חדש הבנוי סביב החלבון NLRP6, המבוטא בתאי אפיתל במעי, ומשמש כרגש של שינויים בהרכב ובתפקוד של חיידקי המעי ובכך מווסת את יחסי הגומלין בין הגוף המארח וחיידקי המעי. שינויים בתפקוד רגש זה תורמים להתפתחות למחלות מעי דלקתיות (IBD), זיהומים חיידקיים ונגיפיים, השמנת יתר וסיבוכיה (המכונה באופן כולל תסמונת מטבולית), ואפילו לסרטן.
בשנת 2012 גויס אלינב למכון ויצמן למדע כחוקר בכיר, ובשנת 2016 הוסמך כפרופסור. מאז 2015 הוא עומד בראש המרכז לחקר המיקרוביום, ובשנת 2019, במקביל לפעילותו במכון וויצמן, הוא הקים ועומד בראש מערך המיקרוביום וסרטן במכון הלאומי הגרמני לחקר הסרטן, ה- DKFZ.
מחקר

אלינב חוקר את הבסיס המולקולרי של הקשרים בין המאכסן האנושי לחיידקים שבגופו, והשפעתם של תזונה, גורמים סביבתיים, מערכת החיסון והתורשה האנושית על החיידקים והגוף האנושי בבריאות ומחלה. מחקרו ממוקד בהבנה מנגנונית של השפעת החיידקים על מחלות מטבוליות, כמו השמנה וסוכרת, מחלות דלקתיות כמו מחלת קרוהן, מחלות ממאירות, מחלות כבד ומחלות מוח ניווניות.
המאמרים המדעיים המצוטטים ביותר שלו, מצוטטים יותר מ-1,500 פעמים, והוא נכלל בין 1% מהמדענים המצוטטים בעולם.
אלינב פיתח התערבויות מותאמות אישית המערבות את המיקרוביום, כולל תזונה מותאמת אישית, פרוביוטיקה מותאמת אישית, טיפול בתוצרי חיידקים המכונה "פוסט-ביוטיקה", טיפול אנטי חיידקי על ידי נגיפים תוקפי חיידקים מסוג Phage, השתלת צואה עצמית, השתלת חיידקי נרתיק (VMT - Vaginal Microbiome Transplantation) והתערבויות המכוונות כנגד תאי המעי עצמם.
מחקר > תזונה מותאמת אישית

אלינב גילה כי אנשים הצורכים מאכלים ותוספים זהים, כמו ממתיקים מלאכותיים, תוצרי מזון, כולל לחם, גורמים לתגובה של עליית רמות סוכר בדם שהיא ייחודית, מותאמת אישית, ומשתנה בין אדם לאדם. גישת התזונה המותאמת אישית מסבירה לפיכך את היעדרה של תגובה אחידה להתערבויות תזונתיות, ומאפשרת התערבויות ממוקדות ומותאמות לכל מטופל, באנשים שונים. המלצות תזונה מותאמות אישית, המבוססות על נתונים תזונתיים, רפואיים ומבוססי מיקרוביום, שיפרו את השליטה בקדם-סוכרת. באופן דומה הוא הראה כי צריכת פרוביוטיקה מובילה לתגובה גופנית משתנה מאדם לאדם בהתאם למאפייניו הגופניים הייחודיים. את הממצאים האלו הוא פרסם ביחד עם עמיתו, פרופסור ערן סגל בספרם "תזונה מותאמת אישית" שיצא לאור בשנת 2019.
מחקר > תזמון תזונתי והמיקרוביום

אלינב גילה כי המיקרוביום במעיים משנה את הרכבו ופעילותו בשעות קבועות לאורך היממה בתאום עם מחזורי הערות והשינה במהלך 24 שעות. פעילות חיידקית מחזורית זו מוכתבת בעיקר על ידי תגובה משתנה של החיידקים לתזמון צריכת המזון של המאכסן. ומתואמת היטב עם הפעילות המשתנה של מערכת העיכול ומערכות גוף אחרות בזמני יום שונים, שיבוש הפעילות היומית, על ידי יעפת או עבודה במשמרת, עלול להוביל לשינויים בהתנהגות המיקרוביום, התורמים להתפתחות מחלות מטבוליות כמו השמנה וסוכרת, מחלות חיסוניות כמו מחלת קרוהן ומחלות כבד.
פרסים והוקרה

אלינב זכה בפרס רפפורט למחקר ביו-רפואי בשנת 2015, פרס לוינסון למחקר מדעי יסוד בשנת 2016 ופרס לנדאו לאימונולוגיה בשנת 2018. בשנת 2020 מחקרו הוכרז כאחד מעשרת המחקרים פורצי הדרך במדעי הביולוגיה בעולם.
משפחתו

אלינב נשוי לד"ר הילה אלינב, רופאה בכירה ומנהלת המרכז לרפואת איידס בבית החולים הדסה עין כרם. לזוג שלושה ילדים, שירה, עמרי וענבל. שירה היא כדורגלנית המשחקת בנבחרת ישראל ובקבוצה בקנזס. את זמנו הפנוי הוא מקדיש לריצות למרחקים ארוכים, ספורט ימי ולטיולים.
עבדאללה בן סלאם

| --- | --- |

 לידה:  שנות ה־50 של המאה ה־6 אל-מדינה, ערב הסעודית 
 פטירה:  643 אל-מדינה, ח'ליפות ראשידון 
 שם לידה:  الحصين بن سلام 
 מדינה:  ח'ליפות ראשידון 
 השקפה דתית:  אסלאם 
 
עבדאללה בן סלאם (בערבית: عبدالله بن سلام), נולד בשם "חוסיין בן סלאם", היה רב מפורסם אשר קיבל את האסלאם והפך לאחד מהסחאבה המפורסמים ביותר.
ביוגרפיה > שנים מוקדמות

עבדאללה בן סלאם היה רב יהודי בית'רב, והשתייך לשבט בני קינוקאע, אשר טענו שהם מהשושלת של יוסף. הוא זכה לכבוד רב מצד אנשי העיר, גם מצד אלה שאינם יהודים. במשך תקופה קבועה בכל יום, הוא היה מלמד ומרצה בבית הכנסת. הוא היה ידוע באדיקותו ורוחניותו, בהתנהגותו הישרה, ובכנותו.
הוא היה מבלה כל יום גם זמן מה במטע שלו, מטפל בכפות תמרים. לאחר מכן, כדי להגביר את ההבנה שלו ואת הידע שלו בדת, הוא היה מקדיש את עצמו ללימוד התורה.
על פי המסורת האסלאמית נאמר שבאחד הימים, בשעה שהוא לומד תורה, הוא נדהם מכמה פסוקים של התורה אשר עסקו בבואו של נביא אשר היה אמור להשלים את המסר של הנביאים הקודמים. מסופר שככל שקרא יותר, הוא השתכנע כי הנביא הזה הוא מוחמד שהופיע בקרב עמו במכה.
ביוגרפיה > התאסלמותו

ב־622 עזב מוחמד את מכה למדינה. כשהגיע למדינה ועצר בקובה, אדם מיהר אל העיר בעודו קורא לאנשים ומכריז על בואו של מוחמד. כששמע את החדשות, קרא עבדאללה אבן סלאם את השהאדה (הצהרת האמונה כי יש רק אלוהים אחד ומוחמד הוא שליחו) וסיפר לדודתו שישבה בקרבת מקום: "דודה, אני נשבע באלוהים שהוא באמת אחיו של משה וממשיך דרכו".
ביוגרפיה > ההבטחה

עבדאללה בן סלאם היה המוסלמי הראשון שעוד בחייו הובטח לו להיכנס לגן העדן. בחדית' מתואר כי מוחמד ישב עם הטובים שבחבריו, ובשלב מסוים הוא שאל אותם אם הם רוצים לראות אדם שמתהלך על פני האדמה ובגן העדן בו זמנית. על פי המסורה, כל אחד מחבריו הביט בו בשקט, בתקווה שהוא יקרא בשמו, אך מוחמד הצביע אל האופק, והסחאבה ראו שהוא מצביע על עבדאללה בן סלאם.
ביוגרפיה > פטירתו

עבדאללה בן סלאם נפטר בשנת 663 באלמדינה.
נקודת מבט לא אסלאמית

אף על פי שכמה מקורות מוסלמים טוענים כי הוא התאסלם מיד לאחר הגעתו של מוחמד למדינה, חוקרים לא מוסלמים נותנים יותר אמון למקורות אחרים, גם הם מקורות אסלאמיים, המצביעים על שנת 630 כעל שנת התאסלמותו של בן עבדאללה בן סלאם.
המומר היהודי סמואל אל-מגרבי שהתאסלם במאה ה-12, כתב בספרו אפחאם אל-יהוד כי היהודים בזמנו טענו שעבדאללה היה מעורב בגיבוש הקוראן. לדבריהם עבדאללה הציע למוחמד שעל פי השריעה, גרושה לא תחזור לבעלה לפני שנישאה לגבר אחר, על מנת להפוך את המוסלמים לממזרים. בנוסף הם ייחסו לעבדאללה את צחות הלשון המופלאה (אעג'אז אל-קוראן) של הקוראן, אך אל-מוגרבי דוחה זאת.
הערות שוליים

↑  Abdullah Ibn Salaam (R.A.) (Biography), www.darulihsan.com (באנגלית) (ארכיון)
↑  HOTD Staff Writer, Abdullah Ibn Salam (RA), Hadith of the Day, ‏2012-10-24 (באנגלית)
1 2 3  Khālid, Khālid Muḥammad., Men around the messenger, New rev. ed, Kuala Lumpur: Islamic Book Trust, 2005
↑  Ibn Taymiya, Testimony of Abdullah Ibn Salam on Prophet Muhammad, Jesus is Muslim (באנגלית)
↑  Husain, Ed,, The house of Islam : a global history, New York, NY, USA
1 2 3  Khālid, Khālid Muḥammad., خالد، خالد محمد., Men & women around the Messenger = Rijāl wa-nisāʼ ḥawla al-Rasūl : ṣuwar min ḥayāt al-Ṣaḥābah wa-al-Ṣaḥābīyāt, El-Mansurah, Egypt: Dar Al-Manarah, 2003
↑  Abdullah ibn Salam — the rabbi who became Prophet’s companion, Arab News, ‏2014-11-20 (באנגלית)
↑  Aisha Stacey (© 2011 IslamReligion.com), Aisha Stacey (© 2011 IslamReligion.com), Abdullah Ibn Salam (part 2 of 2): A man from the people of Paradise, Abdullah Ibn Salam (part 1 of 2): What is in a name?, www.islamreligion.com (באנגלית)
↑  Digital Mimbar (2014-07-19), Getting to Know the Companions - Day 17 - Abdullah Ibn Salam & Huzaifah Ibn al Yaman (RA), נבדק ב-2019-04-01
↑  The Oxford history of Islam, New York, N.Y.: Oxford University Press, 1999
| --- | --- |
בקרת זהויות :  BnF: cb159967119 (data)  ISNI: 0000 0003 9200 3729  LCCN: n2006044640  TDVİA: abdullah-b-selam  VIAF: 16653113   WorldCat (עם VIAF): 16653113
אוזנימוד

|  נתונים כימיים |
| --- | --- |
 מסה מולרית:  404.184841 יחידת מסה אטומית מאוחדת 
 מזהים
 קוד ATC:  L04AA38 
 מספר CAS:  1306760-87-1
 PubChem:  52938427
 ChemSpider:  34979946
 
אוזנימוד (באנגלית: Ozanimod), הנמכרת לציבור הרחב תחת השם המסחרי Zeposia, היא תרופה ביולוגית שמטרתה לדכא את פעילות מערכת החיסון. התרופה נועדה לטיפול במחלות אוטואימוניות כטרשת נפוצה וקוליטיס כיבית. התרופה עשויה להפחית את תהליך הדלקתי ובכך למנוע נזקים עתידיים לרקמה. התרופה פועלת על מערכת החיסון הנרכשת ולכן עשויה להפחית את הסימפטומים ואת חומרתם אך עלולה גם להוות קרקע פורייה לזיהומים עקב דיכוי פעילות מערכת החיסון.
טרשת נפוצה היא מחלה המתבטאת בגלים שהם נזק נירולוגי שמופיע ונמשך מעבר ל-24 שעות כאשר חודש לפני כן החולה היה יציב במצבו הנירולוגי. הטיפול בטרשת נפוצה נועד לטפל במחלה מסוג Relapsing-Remitting שבה המחלה מתבטאת בגלים והפוגות אשר לרוב נובעים מטיפול רפואי, Clinical isolated syndrome שבו אין עדיין אבחנה למחלה אך יש גורם סיכון גדולה להופעתה ו ו-Active secondary progressive שבה גלי המחלה מתמעטים אך המחלה ממשיכה להתקדם. הטיפול הוכח כמשפר אובדן נפח מוח, הפחתה באיבוד נפח החומר האפור ובנפח התלמוס. בנוסף, טיפול ממושך בתרופה עשוי לשמר ואף לשפר את המהירות שבה המידע מועבד במוח ובכך ייתכן שימור או שיפור של המצב הקוגניטיבי.
מנגנון פעולה

התרופה מתחברת באפיניות גבוה ובאופן סלקטיבי לרצפטור (Sphingosine 1-phosphate (SP1, לתתי הסוגים S1P1 ו-S1P5. קישור זה למעשה מונע את יציאתם של הלימפוציטים מבלוטות הלימפה אל מערכת העצבים המרכזית. כך למעשה נראתה כמות מופחתת של לימפוציטים הנודדים בדם הפריפרי אל מערכת העצבים המרכזית. מכיוון שטרשת נפוצה היא מחלה שבה לימפוציטים מסוג תאי T תוקפים את המיאלין שעוטף את האקסונים במערכת העצבים המרכזית, ניתן לומר כי התרופה מונעת מתאי T לנדוד מבלוטת לימפה למערכת העצבים המרכזית. בכך נמנעת תקיפת האקסונים במערכת העצבים המרכזית על ידי תאי T.
התוויות נגד ללקיחת התרופה

התקף לב
שבץ מוחי או שבץ מוחי חולף
אם הינך סובל או סבלת בעבר מקצב לב לא סדיר אשר לא מתוקן על ידי קוצב לב.
אם הינך סובל או סבלת בעבר מדום נשימה בשינה.
אם הינך נוטל תרופות מקבוצת מעכבי האנזים MAO, כמו לדוג' selegiline,‏ phenelzine,‏ linezolid.
תופעות לוואי

עלייה בלחץ הדם
קוצר נשימה
בעיית ראייה הנקראת "בצקת מקולרית" (אנ')
היצרות כלי דם במוח.
בחילה לא מוסברת
הקאות
כאבי בטן
עייפות
חוסר תיאבון
באם צבע העיניים או העור שלך משתנה לצהוב באם צבע השתן שלך הפך לכהה.
היריון והנקה > הריון

מחקרים על בעלי חיים הראו כי התרופה רעילה לעובר וטרטוגנית עבורו, לכן היא מסווגת על ידי ה-FDA כקטגוריה D בהיריון. כלומר, תרופות אשר גורמות או חשודות כעלולות לגרום עיוותים עובריים שונים. במקרים על בע"ח על התרופה הנ"ל נמצא כי התרופה מגבירה את היארעות המלפורמיציות בכלי הדם העובריים.
היריון והנקה > הנקה

במחקרים על בעלי חיים נמצא כי התרופה עוברת אל חלב האם ולכן ההמלצה היא לא להשתמש בתרופה בזמן ההנקה.
הכנה לקראת לקיחת התרופה, הנחיות ואזהרות > הכנה לקראת לקיחת התרופה

על מנת שהרופא יקבע מינון יש לבצע את הבדיקות הבאות: ספירת דם, אק"ג, תפקודי כבד ובמידה ויש היסטוריה של פגיעה עינית - בדיקת עיניים.
חיסונים: בדיקת נוגדנים ל-varicella-zoster virus, חיסון ל-varicella-zoster virus במידה ואין נוגדנים ואם יש צורך בחיסון חי מוחלש יש לבצעו חודש לפני לקיחת התרופה.
הכנה לקראת לקיחת התרופה, הנחיות ואזהרות > הנחיות

יש לנטול את התרופה עם\ללא אוכל ולהימנע ממזונות המכילים כמות גבוהה של Tyramine (אנ').
הכנה לקראת לקיחת התרופה, הנחיות ואזהרות > אזהרות

יש לנטר ערכי לחץ דם במהלך הטיפול.
עלולים להתפתח זיהומים עקב הטיפול.
במידה ויש היסטוריה קודמת למחלות קרדיו-ווסקולריות או מחלות ריאה – דווח זאת לרופא המטפל
תשומת לב – אם הינך מפסיק את נטילת התרופה הסימפטומים הקשורים לטרשת הנפוצה שלך עלולים לחזור ולהיות אף חמורים יותר. היוועץ תמיד ברופא שלך לפני שהינך מפסיק את התרופה. היוועץ תמיד עם רופאך במידה והסימפטומים של הטרשת הופכים לחמורים יותר כשהינך מפסיק את התרופה.
הערות שוליים

↑  זפוסיה (אוזנימוד) – תרופה חדשה בסל התרופות לחולי טרשת נפוצה, באתר The Israel Multiple Sclerosis Society, ‏11 במרץ 2021
1 2  Zeposia: Uses, Dosage, Side Effects, Warnings, Drugs.com (באנגלית)
↑  Zeposia (ozanimod) dosing, indications, interactions, adverse effects, and more, reference.medscape.com
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
רנדי פאוש

| --- | --- |

 לידה:  23 באוקטובר 1960 בולטימור, מרילנד, ארצות הברית 
 פטירה:  25 ביולי 2008 (בגיל 47) צ'ספיק, וירג'יניה, ארצות הברית 
 ענף מדעי:  מדעי המחשב
 מקום מגורים:  ארצות הברית
 מקום לימודים:  אוניברסיטת בראון  אוניברסיטת קרנגי מלון  Oakland Mills High School 
 מנחה לדוקטורט:  Alfred Spector 
 מוסדות:  אוניברסיטת קרנגי מלון  אוניברסיטת וירג'יניה 
 תלמידי דוקטורט:  Desney Tan, Kenneth Hinckley, Matthew Conway, Rich Gossweiler, Caitlyn Kelleher 
 פרסים והוקרה:  הפרס הנשיאותי לחוקר הצעיר  אקדמיית CHI (2008)  עמית ACM (2007) 
 אתר רשמי
 תרומות עיקריות
 פיתח את תכנת הקוד הפתוח "אליס" המאפשרת ליצור אנימציה תלת־ממדית
 
רנדולף פרדריק "רנדי" פאוש (באנגלית: Randolph Frederick "Randy" Pausch; ‏23 באוקטובר 1960 – 25 ביולי 2008) היה פרופסור אמריקני למדעי המחשב, שהתפרסם בזכות נאומו "ההרצאה האחרונה" שעובד לספר.